Text file: 5231.txt
author: "Branko \u0160ulenta"
downvotes: 19
end consideration date: 2013-12-13
id: '5231'
number comments: 19
number views: 1607
proposal type: Odziv pristojnega organa
response: "Odziv Ministrstva za zdravje\nDebelosti je kompleksen pojav in vodi v nastanek\
  \ razli\u010Dnih bolezni, kot so sladkorna bolezen, sr\u010Dno \u017Eilne bolezni,\
  \ nekatere vrste raka ipd., in resni\u010Dno postajajo vedno ve\u010Dji javnozdravstveni\
  \ problem. Poleg genetskih nepravilnosti posameznika, (po ocenah strokovnjakov ima\
  \ pribli\u017Eno 5% debelih ljudi dejansko okvaro genov, ki vodijo v pojav debelosti),\
  \ energijsko gosta, a hranilno revna hrana, zmanj\u0161ana telesna dejavnost zaradi\
  \ pove\u010Dini sede\u010Dega dela, spremenjen na\u010Din gibanja-transporta na\
  \ delo ter nara\u0161\u010Dajo\u010Da urbanizacija, pa so v ve\u010Dini primerov\
  \ razlog za pojav debelosti. Poleg tega pa tudi stres vodi v razli\u010Dne oblike\
  \ tola\u017Eilnega prehranjevanja in s tem povezano debelost. Vse ve\u010D podatkov\
  \ govori o tem, da je za ohranjanje zdravja dobra telesna pripravljenost, ki jo\
  \ vzdr\u017Eujemo s primerno vsakodnevno telesno dejavnostjo, odlo\u010Dilnej\u0161\
  a od samega ITM.\nRaziskava opravljena v preteklosti ka\u017Ee, da je najizrazitej\u0161\
  i trend debelosti opaziti ravno v skupini z najni\u017Ejim socialno-ekonomskim polo\u017E\
  ajem, ki imajo najmanj denarja za nakup zdravju koristnih \u017Eivil, poleg tega\
  \ pa imajo tudi manj znanja in informacij o primernem prehranjevanju in telesni\
  \ dejavnosti.\nPredlagani davek bi pomenil kr\u0161itev 14. \u010Dlena Ustave RS,\
  \ s katerim so v Sloveniji vsakomur zagotovljene enake \u010Dlovekove pravice in\
  \ temeljne svobo\u0161\u010Dine, ne glede na narodnost, raso, spol, jezik, vero,\
  \ politi\u010Dno ali drugo prepri\u010Danje, gmotno stanje, rojstvo, izobrazbo,\
  \ dru\u017Ebeni polo\u017Eaj ali katerokoli drugo osebno okoli\u0161\u010Dino. Posebej\
  \ je tudi dolo\u010Deno, da so vsi pravni naslovljenci pred zakonom enaki, s \u010D\
  imer je dodatno zagotovljeno na\u010Delo enakosti pred zakonom oziroma na\u010D\
  elo pravne enakosti. Morebitna uvedba davka na debelost bi kr\u0161ila na\u010D\
  elo enakost pred zakonom.\nSvetovna zdravstvena organizacija, ki ji sledimo tudi\
  \ s pripravo Nacionalnega programa o prehrani in telesni dejavnosti za zdravje,\
  \ poudarja pomen preventivnega pristopa v re\u0161evanju problematike prekomerne\
  \ hranjenosti in debelost. Spremembe v vzorcih prehranjevanja kot gibanja so pogosto\
  \ rezultat okoljskih in socialnih sprememb vezanih na razvoj dru\u017Ebe in predstavljajo\
  \ velik izziv politiki, zato \u017Eelimo v prihodnje aktivnosti usmerjati predvsem\
  \ v vzpostavitev okolij, ki bodo spodbujala razvoj in ohranjanje zdravih prehranskih\
  \ in gibalnih navad posameznikov - torej na preventivnih pristopih, ki bodo omejevali\
  \ \u017Ee sam nastanek debelosti.\n Odziv Ministrstva za finance\nUvodoma bi radi\
  \ pojasnili, da ima dav\u010Dna politika posamezne dr\u017Eave dva cilja:\n zagotavljati\
  \ javnofinan\u010Dne prihodke dr\u017Eave, ki so potrebni za zadovoljevanje skupnih\
  \ potreb in so v zadnjem \u010Dasu \u0161e posebej pomembni z vidika vzdr\u017E\
  nosti in konsolidacije javnih financ in omogo\u010Diti pogoje za rast gospodarstva\
  \ in (posledi\u010Dno) blaginjo prebivalstva s \u010Dim bolj primerno dav\u010D\
  no strukturo. \nGlede na navedeno se v okviru dav\u010Dne politike posku\u0161ajo\
  \ sprejemati tisti ukrepi, s katerimi se lahko v najve\u010Dji mo\u017Eni meri zasleduje\
  \ oba navedena cilja.\nNa Ministrstvu za finance se zavedamo potrebe po javnofinan\u010D\
  ni konsolidaciji, upo\u0161tevaje trenutne gospodarske in javno finan\u010Dne razmere,\
  \ ki dopu\u0161\u010Dajo le omejen manevrski prostor. Ukrepe za konsolidacijo javnih\
  \ financ je treba oblikovati na na\u010Din, da zagotovijo pravi\u010Dno delitev\
  \ bremen na vse segmente dru\u017Ebe.\nV zvezi s pobudo o uvedbi posebnega davka\
  \ na prekomerno te\u017Eo odgovarjamo, da v tem trenutku uvedbe novih davkov ne\
  \ na\u010Drtujemo, kar je bilo nenazadnje zagotovljeno tudi v okviru priprave spremembe\
  \ prora\u010Duna za leto 2014 ter sprejema prora\u010Duna za leto 2015.\n "
response date: 2014-01-03
response due date: null
sent date: 2013-11-14
title: Novi davek
upvotes: 20
url: https://predlagam.vladi.si/predlog/5231
